ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id ms ms id id id id ms id id id id id id id id id ms id id en id ms id en id id ms nl id ms ms id ms id ms ms id ms id id ms ms id id id eo id eo id ms sl ms ms id fi it fr ms it fr en id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Cincin Zakar: Berapa Lama Boleh Guna Sebelum Muncul Kesan Negatif?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nak Sarung Cincin Zakar Untuk Elak Tewas Awal, Encik Suami Boleh Bertahan Selama 30 Minit!
Ditulis oleh Ahmad Farid Disemak pada 23/06/2022
Disemak secara perubatan oleh Dr. Ahmad Wazir Aiman
Isu tewas awal ketika beraksi di ranjang bukanlah satu masalah asing lagi kerana ramai lelaki yang masih mengalaminya sehingga ke hari ini. Disebabkan itu, pelbagai cara telah dicuba oleh para lelaki termasuklah penggunaan alat permainan seks bernama cincin zakar!
Persoalannya, adakah alat ini akan membantu menyelesaikan masalah tewas awal atau hanya bakal mengundang kemudaratan?
Tenang, jom sama-sama kita semua ikuti artikel untuk tahu tentangnya dengan lebih mendalam lagi.
Apa itu cincin zakar?
Pertamanya, haruslah kita semua mengenali dan mengetahui apa sebenarnya alat yang dimaksudkan ini.
Untuk pengetahuan anda, cincin zakar adalah sejenis alat permainan seks berbentuk seperti cincin yang digunakan pada zakar lelaki.
Tujuan utama alat ini digunakan pada alat kemaluan lelaki adalah untuk membantu mengekalkan ereksi agar lebih kuat dan lama.
Secara teorinya, cincin ini akan menekan lantas menyekat salur arteri pada zakar agar darah terkumpul bagi tujuan ereksi yang lebih baik.
Selain memastikan ereksi yang mantap, alat permainan seks ini juga digunakan untuk tujuan seperti berikut:
Menyelesaikan masalah disfungsi ereksi
Menyelesaikan masalah ejakulasi pramatang
Meningkatkan kepanjangan dan kelebaran zakar buat tempoh sementara
Membantu kelancaran keintiman melalui 3S – stamina, stimulasi, sensasi
Sebelum menggunakannya, kalian haruslah tahu cara penggunaan yang betul melalui bacaan atau rundingan bersama doktor pakar terlebih dahulu ya?
Bagaimana guna cincin zakar?
Alat permainan seks ini mungkin boleh membantu menyelesaikan masalah tewas awal yang lelaki alami tatkala berasmaradana dengan pasangan.
Namun setiap perkara pasti akan mempunyai pro dan kontra yang tersendiri dan cincin zakar ini juga boleh memudaratkan jika salah cara penggunaan.
Sebelum menyarungnya pada zakar untuk memulakan penetrasi ke dalam faraj, sila ketahui beberapa perkara:
Sama seperti kondom, ia datang dengan pelbagai saiz yang diukur melalui diameter kelebaran dan bukan kepanjangan zakar.
Jadi, sila ukur diameter alat sulit anda terlebih dahulu bagi mengetahui saiz yang tepat agar tidak berlaku kesan sampingan kelak.
Untuk lebih selamat, anda disarankan untuk membeli produk yang fleksibel atau free size.
Juga seperti kondom, ia datang dengan pelbagai jenis material bahan pembuatan termasuklah silikon, getah, plastik, kulit serta logam.
Jadi, sila ketahui terlebih dahulu sama ada anda mempunyai alahan terhadap bahan-bahan ini dan memilih yang paling sesuai.
Sila dapatkan nasihat daripada doktor pakar sebelum membeli dan menggunakan alat ini.
Antara kesilapan utama dalam kalangan pengguna cincin zakar ini adalah terus menggunakannya tanpa sebarang bantuan pelincir.
Bagi mengelakkan kekesatan yang akan mengakibatkan kerengsaan atau kecederaan alat sulit, sila gunakan pelincir seks yang sesuai.
Terdapat banyak jenis pelincir yang boleh digunakan seperti yang berasaskan minyak, air mahupun silikon.
Setiap alat permainan seks haruslah digunakan dengan berwaspada terutamanya bagi aspek kebersihan!
Oleh itu, sila cuci cincin ini setiap kali sebelum atau selepas menggunakannya bagi membunuh kuman, bakteria atau virus penyebab penyakit jangkitan kelamin (STD).
Tidak semestinya ia hanya boleh digunakan secara solo kerana anda juga boleh menggabungkannya bersama alat permainan seks yang lain.
Alatan seperti dildo dan vibrator yang berbentuk seperti alat kelamin lelaki juga adalah kombinasi ideal untuk membantu merangsang pasangan.
Berapa lama boleh guna alat permainan seks ini?
Seperti mana yang kita semua sudah tahu, ramai lelaki menggunakan alat permainan seks ini bagi tujuan menyelesaikan masalah tewas awal.
Ini bermakna, tujuan utama mereka menggunakannya sudah pasti untuk memanjangkan tempoh aksi asmara bersama pasangan sebelum ejakulasi.
Pun begitu, kalian perlu tahu bahawa penggunaannya tidaklah akan membantu memanjangkan tempoh seks kepada beberapa jam ya?
Ini kerana pakar seks telah menetapkan bahawa tempoh maksimum penggunaan cincin zakar adalah selama 30 minit sahaja!
Dalam pada itu, turut ditegaskan bahawa anda dan pasangan perlu menunggu sekurang-kurangnya 1 jam sebelum menggunakannya sekali lagi.
Jika tidak, anda mungkin akan mengalami masalah pembengkakan zakar akibat salur arteri yang tersumbat dengan darah angkaranya.
Jika tidak mahu dibawa ke hospital bersama alat ini terlekat pada alat kemaluan anda, sila pastikan untuk menggunakannya dengan berwaspada.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Considering cock rings. https://goaskalice.columbia.edu/answered-questions/considering-cock-rings/ Accessed Jan 20, 2021
Desperate for love how does a cock ring work. https://thesexpert.princeton.edu/2017/10/desperate-for-love-how-does-a-cock-ring-work/Accessed Jan 20, 2021
The GEM ring cutter. https://www.ncbi.nlm.nih.gov/pmc/articles/PMC5991319/Accessed Jan 20, 2021
Best cock rings. https://www.maleq.org/best-cock-rings/Accessed Jan 20, 2021
11 ways to help yourself to a better sex life. https://www.health.harvard.edu/healthbeat/11-ways-to-help-yourself-to-a-better-sex-life/ Accessed Jan 20, 2021
Zakar Cik Abang Sukar Bertahan Lama? Jangan Berdiam Diri, Buat 5 Ujian Ini
Kalau Dah Bosan Cara Yang Sama Saja, Apa Kata Guna Sex Toy Ketika Beraksi?
Ditulis oleh Ahmad Farid Disemak pada 23/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.